สี่ล้อซิ่ง ชิงบัลลังก์แชมป์

สี่ล้อซิ่ง ชิงบัลลังก์แชมป์ () เป็นภาพยนตร์คอมพิวเตอร์แอนิเมชันสามมิติแนวตลกอเมริกันในปี ค.ศ. 2017 ผลิตโดยพิกซาร์แอนิเมชันสตูดิโอส์ และจัดจำหน่ายโดยวอลต์ดิสนีย์พิกเชอส์ เป็นภาพยนตร์เรื่องที่สามในแฟรนไชส์ คาร์ส และเป็นภาคต่อของภาพยนตร์เรื่อง สายลับสี่ล้อ ซิ่งสนั่นโลก (2011) กำกับโดย ไบรอัน ฟี ซึ่งเป็นงานกำกับเรื่องแรกของเขา นำแสดงโดย โอเวน วิลสัน, บอนนี ฮันต์, แลร์รีเดอะเคเบิลกาย, โทนี ชาลู, กวีโด ควาโรนี, จอห์น แรตเซนเบอร์เกอร์, ชีค มาริน, ไมเคิล วอลลิส, พอล ดูลีย์, เจนิเฟอร์ ลูวิส และแคทารีน เฮลมอนด์ เป็นนักแสดงหลักคนเดิมจากทั้งสองภาค ร่วมด้วย คริสเตลา อะลอนโซ, คริส คูเปอร์, อาร์มี แฮมเมอร์, นาธาน ฟิลเลียน, เคอร์รี วอชิงตัน และลีอา เดลาเรีย เป็นนักแสดงคนใหม่ ในภาพยนตร์ ไลต์นิง แม็กควีนได้หวนกลับมาแสดงให้นักแข่งรุ่นใหม่เห็นว่า เขายังคงเป็นรถแข่งที่ดีที่สุดในโลก

ภาพยนตร์เข้าฉายเมื่อวันที่ 16 มิถุนายน ค.ศ. 2017 มีรายได้ 378 ล้านดอลลาร์สหรัฐทั่วโลก และได้รับคำวิจารณ์ในแง่บวก โดยนักวิจารณ์หลายคนกล่าวว่า เป็นภาพยนตร์ที่ดีที่สุดมากกว่าทุกภาคที่เคยทำมา

 ตัวละครหลัก 
 โอเวน วิลสัน พากย์เป็น ไลต์นิง แม็กควีน นักแข่งเจ้าของหมายเลข "95" ฉายาแชมป์ตลอดกาล
 คริสเตลา อะลอนโซ พากย์เป็น ครูซ รามิเรซ เทรนเนอร์ของแม็กควีน
 คริส คูเปอร์ พากย์เป็น สโมคกี้ ผู้ที่เคยรู้จักกับด็อค ฮัดสัน อดีตนักแข่งผู้ล่วงลับ 
 อาร์มี แฮมเมอร์ พากย์เป็น แจ็คสัน สตอร์ม นักแข่งรุ่นใหม่ไฟแรง และเป็นคู่แข่งของแม็กควีน
 แลร์รีเดอะเคเบิลกาย พากย์เป็น เมเทอร์ เพื่อนสนิทของแม็กควีน
 บอนนี ฮันต์ พากย์เป็น แซลลี คาร์เรรา คู่รักของแม็กควีน
 นาธาน ฟิลเลียน พากย์เป็น สเตอร์ลิง เจ้าของธุรกิจบริษัทรถแข่งสุดหรู และเป็นหนึ่งในแฟนคลับของแม็กควีน
 ลีอา เดลาเรีย พากย์เป็น มิส ฟริตเตอร์ ปีศาจรถโรงเรียนในทันเดอร์ ฮอลโลว์
 เคอร์รี วอชิงตัน พากย์เป็น นาตาลี เซอร์เทน นักวิเคราะห์สถิติการแข่งรถ
 โทนี ชาลู พากย์เป็น ลูจิ ผู้ช่วยของแม็กควีน
 กวีโด ควาโรนี พากย์เป็น กวีโด ผู้ช่วยของแม็กควีน
 จอห์น แรตเซนเบอร์เกอร์ พากย์เป็น แม็ค รถบรรทุกของแม็กควีน

 อ้างอิง 

 แหล่งข้อมูลอื่น 

หมวดหมู่:ภาพยนตร์ 3 มิติในปี พ.ศ. 2560
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่มีฉากในรัฐฟลอริดา
หมวดหมู่:ภาพยนตร์ที่มีฉากในลอสแอนเจลิส
หมวดหมู่:ภาพยนตร์ไอแมกซ์
หมวดหมู่:ภาพยนตร์โดยพิกซาร์
หมวดหมู่:ภาพยนตร์โดยวอลต์ดิสนีย์พิกเชอส์
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์แอนิเมชัน 3 มิติ
หมวดหมู่:ภาพยนตร์ตลกจินตนิมิตอเมริกัน
หมวดหมู่:ภาพยนตร์แอนิเมชันอเมริกันในคริสต์ทศวรรษ 2010
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
หมวดหมู่:ภาพยนตร์เปิดตัวผู้กำกับในปี พ.ศ. 2560